Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 224/12/8803	Košice II, 23.3.2012
EEČ : 2-64-73-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v Košiciach na ul. Pri prachárni č. 4 v OD Carrefour dňa 20.3.2012 v čase o 9.30 hod. odcudzil 2 ks žiletiek zn. „Gillette Fusion Power v hodnote 59,98,- €, 1 ks žiletiek zn. Gillette Fusion v hodnote 26,49,- € a 1 ks žiletiek zn. „Gillette Fusion XXXXX v hodnote 34,99,- € a to tak, že si tento tovar volžil do tašky vystlanej alobalom, následne prešiel pokladničnú zónu bez zaplatenia, čím spol. Reail XXXXX, a.s. so sídlom XXXXX č. 16, prevádzka hypermarket Carrefour XXXXX spôsobil škodu v celkovej výške 121,46,- €, napriek tomu, že bol pre priestupok proti majetku dňa 13.3.2012 právoplatne postihnutý rozhodnutím Obvodného úradu XXXXX, odboru všeobecnej vnútornej správy XXXXX sp. zn. ObU-KE-OVVS3-2012/02623.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajta Okresného riaditeľstva PZ, Obvodného úradu XXXXX - Juh sp. zn. ORP-1184/JU-KE-2012 zo dňa 20.3.2012 bolo začaté trestné stíhanie a súčasne vznesené obvinenie XXXXX pre prečin krádeže podľa § 212 ods. 2 písm. f) Trestného zákona, pre skutok ako je uvedený vo výrokovej časti tohto rozhodnutia.

	V priebehu vyšetrovania boli k veci vypočutí obvinený, zástupca poškodenej strany a svedok a boli zabezpečené listinné dôkazy.

Obvinený sa ku spáchaniu skutku v plnom rozsahu priznal a svoje konanie oľutoval. Zo spáchania skutku je obvinený jednoznačne usvedčovaný výpoveďou zástupcu poškodenej strany. Obvinený bol pracovníkom SBS prichytený priamo pri páchaní trestnej činnosti, pričom odcudzený tovar bol poškodenej strane neporušený vrátený.

	Obvinený po poučení v zmysle § 216 Trestného poriadku dal súhlas na podmienečné zastavenie trestného stíhania pri svojom výsluchu konanom dňa 20.3.2012.

Ako vyplýva z odpisu z registra trestov obvinený nebol doposiaľ súdne trestaný. Lustráciou bolo zistené, že v súčasnosti sa proti nemu nevedú iné trestné konania.

	S poukazom na uvedené skutočnosti, keďže horná hranica predmetného trestného činu neprevyšuje 5 rokov, obvinený dal výslovný súhlas na podmienečné zastavenie trestného stíhania, k trestnému činu sa priznal a jeho spáchanie oľutoval a vzhľadom na osobu obvineného, ktorý je študentom strednej školy, s prihliadnutím na jeho doterajší život a na okolnosti prípadu, možno rozhodnutie o podmienečnom zastavení trestného stíhania považovať za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Reday
prokurátor